న్యూఢిల్లీ : ముంబై దాడుల సూత్రధారి, అంతర్జాతీయ ఉగ్రవాది హఫీజ్ సయీద్ను పాకిస్థాన్ విడుదల చేస్తే, కాంగ్రెస్ పండుగ చేసుకుందని ప్రధాన మంత్రి నరేంద్ర మోదీ ఆరోపించారు. గుజరాత్ శాసనసభ ఎన్నికల ప్రచారంలో పాల్గొన్న ఆయన ఓ సభలో మాట్లాడుతూ ఈ సంచలన ఆరోపణ చేశారు. పాకిస్థానీ కోర్టు పాకిస్థానీ ఉగ్రవాదిని (గృహ నిర్బంధం నుంచి ) విడుదల చేసిందని, కాంగ్రెస్ సంబరాలు చేసుకుందని పేర్కొన్నారు. ఎందుకిలా చేస్తున్నారోనని తాను చాలా ఆశ్చర్యపోయానన్నారు. అదే కాంగ్రెస్ పార్టీ మన సైన్యం లక్షిత దాడులు (సర్జికల్ స్ట్రైక్స్) చేసిందంటే నమ్మడానికి తిరస్కరిస్తోందని, చైనా రాయబారిని నమ్మడానికి ప్రాధాన్యమిస్తోందని ఆరోపించారు.కాంగ్రెస్ ఉపాధ్యక్షుడు రాహుల్ గాంధీ ఇటీవల ఓ ట్వీట్లో ‘‘కౌగిలింతల దౌత్యం విఫలమైంది’’ అని ప్రధాని మోదీని ఉద్దేశించి ఎద్దేవా చేశారు. ఆయన మోదీ, ట్రంప్ మర్యాదపూర్వక ఆలింగనాలను ఈ సందర్భంగా పరోక్షంగా ప్రస్తావించారు.సిక్కిం సరిహద్దుల్లో డోకలాం వద్ద చైనా, భారతదేశం మధ్య ప్రతిష్టంభన ఏర్పడిన సమయంలో రాహుల్ గాంధీ చైనా రాయబారితో సమావేశమైన సంగతి తెలిసిందే.
newdhilly : mumbai daadula suutradhaari, antarjaatiiya ugravaadi hafise sayeednu pakisthan vidudala cheste, congress panduga chesukundani pradhaana mantri narendra modii aaropinchaaru. gujarat saasanasabha ennikala prachaaramlo palgonna aayana oo sabhalo maatlaadutuu ee sanchalana aaropana chesaru. paakisthaanii kortu paakisthaanii ugravaadini (gruha nirbandham nunchi ) vidudala chesindani, congress sambaraalu chesukundani perkonnaru. endukila chestunnaronani taanu chala aascharyapoyaanannaaru. adhe congress party mana sainyam lakshita daadulu (sarjical strickes) chesindante nammadaaniki tiraskaristondani, chaina raayabaarini nammadaaniki praadhaanyamistoondani aaropinchaaru.congress upaadhyakshudu rahul gaandhi iteevala oo tweetlo ‘‘kaugilintala dautyam viphalamaindi’’ ani pradhaani modeeni uddesinchi eddeva chesaru. aayana modii, trump maryaadapuurvaka aalinganaalanu ee sandarbhamgaa parokshamgaa prastaavinchaaru.sikkim sarihaddullo dokalam vadda chaina, bharatadesam madhya pratishtambhana erpadina samayamlo rahul gaandhi chaina raayabaarito samavesamaina sangati telisinde.